'पाकिस्तान भारत में और अधिक घुसपैठ कराएगा'  
सेना ने कहा कि लादेन के मारे जाने के बाद पाकिस्तान जम्मू-कश्मीर में और अधिक आतंकवादियों की घुसपैठ करा सकता है।
सेना ने कहा कि ओसामा बिन लादेन के मारे जाने के बाद पाकिस्तान अपनी आंतरिक समस्याओं से ध्यान भटकाने के लिए जम्मू-कश्मीर में और अधिक आतंकवादियों की घुसपैठ करा सकता है।  सेना की उत्तरी कमान के जनरल ऑफिसर कमांडिंग इन चीफ लेफ्टिनेंट जनरल केटी परनाइक ने एक कार्यक्रम से इतर संवाददाताओं से यह बात कही। उन्होंने कहा कि पाकिस्तान रणनीति के रूप में अधिक संख्या में आतंकवादियों को जम्मू-कश्मीर में भेज सकता है।  परनाइक ने कहा, एक तरीका जम्मू-कश्मीर में और अधिक आतंकवादियों को भेजना है ताकि उनके आंतरिक समस्याओं से ध्यान बाहरी इलाकों में चला जाए।